Shalom TV7:n uusista tiloista Jerusalemista!
TV7 Israel-uutiset lähetetään täältä joka päivä -
ja Jerusalem Studio kerran viikossa.
Täällä kaikki tapahtuu: tuotanto, käsikirjoitus, editointi.
Tässä ohjelmassa esittelemme uusia työkalujamme, -
joilla varmistamme, että Jerusalemista tulevan ohjelmiston laatu -
on todellakin siunaukseksi teille siellä kotona.
Lisäksi ne takaavat, että eri puolia voidaan kehittää ja kasvattaa.
Katsopa tämä ohjelma, niin näet, millainen on ohjelmaprosessi -
ja miten ohjelmat siunaavat sinua jatkossakin.
Tässä on sisäänkäynti ja piste, josta voi noutaa kahvia.
Ja uutishuone. Käännäpä kameraa tänne.
Täällä ovat kääntäjä Monika, tuottaja Jair -
ja tekniikkavastaava Gilad. He ahkeroivat, -
jotta voitte katsoa TV7 Israel-uutisia ja Jerusalem Studiota.
Tässä on uusi studiomme.
Kiva, että se on työpisteidemme välittömässä läheisyydessä.
Uudessa studiossa on kolme uutuutta, -
jotka tuovat lisäarvoa tuotantoon täällä Israelissa.
Ensinnäkin meillä on nyt neljä kameraa.
Niinpä tekniikkavastaavamme Gilad Josian Jerusalem Studiossa -
ja Sergei Tkachuk TV7 Israel-uutisissa voivat tarjota enemmän kuvakulmia.
Lisäksi meillä on näyttölaite.
Kun puhumme tai keskustelemme uutisaiheen eri näkökulmista, -
voimme näyttää samalla videota.
Kuten tiedätte, kuva saattaa joskus kertoa enemmän kuin tuhat sanaa.
Lisäksi on pöytä, johon mahtuu nyt neljä vierasta.
Se on suuri siunaus.
Toivomme, että sitä voidaan pian alkaa hyödyntämään ohjelmissa.
Kun on enemmän vieraita, -
keskustelu on dynaamisempaa ja monipuolisempaa.
Nämä kolme uutuutta tuovat lisäarvoa uudelle studiollemme.
Seuraavaksi esittelen ohjaamon, jossa Sergei Tkachuk TV7 Israel-uutisissa -
ja Gilad Josian Jerusalem Studiossa sekä tuottajamme Jair Pinto -
työskentelevät taustalla, jotta ohjelmat saadaan ruutuun.
Täällä toteutetaan koko tekninen puoli.
Materiaalit on valittu akustisesti.
Meillä on paljon uusia työkaluja, joilla voidaan taata, -
että ohjelmiston laatu on siunaus teille siellä kotona -
ja että ohjelmiamme on miellyttävä katsella.
Seuraavaksi esittelen editointikopit.
Seuraisitko minua?
Täällä leikkaaja Sergei Tkachuk leikkaa paraikaa TV7 Israel-uutisia.
TV7 Israel-uutiset ja Jerusalem Studio leikataan päivittäin täällä.
Jatketaan tänne. Täällä on neuvotteluhuone.
Täällä me joka aamu voimme rukoilla ja pyytää Herraamme -
olemaan työmme keskipiste sekä ohjaamaan ja johdattamaan meitä.
Täällä myös järjestetään tuotanto- ja henkilökuntapalavereja, -
joissa keskustelemme päivittäisistä prosesseista.
Tässä istun minä ja toimitan uutisia.
Kiitos vielä kerran siitä siunauksesta, että olemme saaneet nämä työkalut, -
jotta voimme vastavuoroisesti siunata teitä -
TV7 Israel-uutisilla ja Jerusalem Studiolla.
Kuten tiedätte, media ei tunne rajoja.
TV7 Israel-uutisten ja Jerusalem Studion sivuja päivitetään ahkerasti -
osoitteessa www.tv7israelnews.com.
Meillä on myös Facebook-sivu, jolla kymmenettuhannet seuraajat -
kommentoivat aiheita ja tuovat mielipiteitään esiin.
On suuri siunaus nähdä se, koska kanavamme ei ole markkinaehtoinen.
Voimme kertoa totuutta Lähi-idästä, Israelista ja Jerusalemista.
Kiitän Jumalaa, että meillä on nämä työkalut -
ja että voimme kasvaa koko maailmassa ― Yhdysvalloissa, -
Kanadassa, Euroopan maissa, Afrikassa, Aasiassa ja myös Israelissa.
Tämä on hieno kehitysaskel TV7:lle.
Vieraakseni TV7-studioon JCS-mediataloon -
on saapunut JCS:n toimitusjohtaja Hanani Rapoport.
Miten TV7 on integroitunut -
Jerusalem Capital Studios -toimijoiden keskuuteen?
TV7 on integroitunut tänne hienosti, saumattomasti, ongelmitta, jouhevasti.
Koska olimme mukana remontin suunnittelussa ja toteuttamisessa -
aina asennuksista ja johdotuksista lähtien, -
siirtymä uusiin tiloihin oli sujuva: ohjelmia voitiin alkaa lähettää heti.
Puhutte rakennusprosessista, -
jota JCS hallinnoi vaihe vaiheelta yksityiskohtaisesti -
ja kaikki näkökulmat huomioon ottaen.
Millaisena näette kuukauden kestäneen prosessin, -
jossa JCS tutustui TV7:ään syvemmin ja päinvastoin?
Mielestäni se on ollut hienoa.
Meillä oli jo entuudestaan kokemus samanlaisesta prosessista -
lähes kaksi vuotta sitten Channel 10 -kanavan kanssa.
Vaikka Channel 10:n prosessi oli paljon monimutkaisempi ja laajempi, -
tiesimme tarkalleen, -
mitä uuden vuokralaisen, TV7:n, tuleminen tuo tullessaan JCS:lle.
Se oli helppoa, koska meillä on jo talossa asiantuntijuutta siitä -
ja asiantuntijat ovat käsillä.
Tiesimme, millaisia kysymyksiä esittää ja mitä vastauksia odottaa.
Koska te olette erittäin yhteistyöhalukkaita -
ja ihmiset, jotka tulivat tueksenne Helsingistä, olivat asiantuntevia, -
keskustelu oli erittäin luovaa ja helppoa.
Mielestäni tulokset osoittavat ja todistavat, että prosessi sujui hyvin.
Miten teistä TV7 on integroitunut -
JCS:n muun asiakasyhteisön keskuuteen?
On hienoa, että TV7 on liittynyt JCS-perheeseen.
Nykyään perinteiset tv-yhtiöt leikkaavat ja supistavat toimintojaan, -
sulkevat toimituksiaan ja muuttavat toimintamuotojaan Israelissa.
On tosi hienoa ja rohkaisevaa, -
että on uusia tulokkaita, vuokralaisia ja perheenjäseniä, -
joita kiinnostaa, mitä Israelissa tapahtuu -
jotka lähettävät uutiset päivittäin ja ajankohtaisohjelman viikoittain -
ja jotka haluavat tehdä enemmän Israelista.
Meille tuotantotiloja tarjoavana yhtiönä se on hienoa.
Minä kiitän teitä. Toivottavasti meillä on hedelmällinen tulevaisuus yhdessä.
Varmasti.
Monesti kuva [jonka media antaa Israelista] on yksipuolinen.
Kansainvälisen median antama kuva ei ole kovin hyvä.
Israel esitetään pahiksena.
Israelin toimet Länsirannalla tuomitaan kansainvälisessä mediassa.
He keskittyvät liikaa meihin. Pitäisi keskittyä Syyriaan.
Eilenkin Syyrian hallinnon armeija -
pommitti suurta aluetta, jolla asuu paljon siviilejä.
Monet saivat surmansa.
Seurasin eurooppalaisia uutislähetyksiä.
Asialle suotiin muutama minuutti ― siinä kaikki. Ja elämä jatkuu.
Monet opettajat ja opiskelijat näkevät Israelin sotaisana.
Se ei ole totuus.
Palestiinalaiset, eurooppalaiset levittävät tätä valhetta.
Tätä näkemystä esittävät kansalaisjärjestöt tulevat Israeliin -
ja rahoittavat Israel- ja juutalaisvastaisia tahoja.
Israelia tukevia ryhmiä on vähän.
Harva viitsii tarkastaa faktoja ja selvittää totuutta.
Olen sitä mieltä, että media esittää Israelin toimet huonolla tavalla, -
koska se asettuu arabien puolelle eikä se ole realistinen.
Olen sitä mieltä, että Israelissa jokainen haluaa rauhaa, -
myös hallinto.
Olisi kaikkien etu, että kansainvälinen media olisi puolueeton.
Israelia kuvataan maana, jossa eri osat ovat tiiviissä kanssakäymisessä.
Kaikessa pohditaan maan parasta.
Heillä on keskinäistä rakkautta. Tosin kuin Yhdysvalloissa.
Kuva on vääristynyt, antisemitistinenkin.
Valtamediassa ei ole [tahoa, joka uutisoi totuudenmukaisesti].
Amerikan evankeliset kristityt pyrkivät uutisoimaan totuudenmukaisesti.
He tukevat Israelia. Heillä on kuitenkin oma agendansa. En nyt mene siihen.
Israel-kanavat.
Kiitos seurasta!
Toivottavasti ohjelma avasi teille työmme eri näkökulmia.
Uudet tilat ja työkalut ovat todella siunanneet TV7:ää.
Näin pystymme tuottamaan entistä laadukkaampia ohjelmia -
Jerusalemista ja Israelista.
Kiitos rukouksistanne ja rohkaisustanne.
Tämä on vasta alkua.
Olemme vasta laskeneet perustan näissä uusissa tiloissa.
Kehitämme TV7 Israel-uutisia ja Jerusalem Studiota jatkossakin.
Tahdon rohkaista teitä rukoilemaan -
TV7 Israel-uutisten ja Jerusalem Studion puolesta.
Rukoilkaa minun ja henkilökunnan puolesta.
Rukouksenne on työmme tukiranka. Se auttaa meitä eteenpäin.
Kiitos! Jumalan siunausta! Shalom!
Suomennos: Marianne Tenetz